Komisijos reglamentas (EB) Nr. 494/1999
1999 m. kovo 5 d.
iš dalies pakeičiantis Reglamentą (EB) Nr. 2571/97 dėl sviesto pardavimo sumažintomis kainomis ir dėl pagalbos suteikimo konditerijos gaminių, ledų ir kitų maisto produktų gamyboje naudojamai grietinėlei, sviestui ir koncentruotam sviestui
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EB) Nr. 1587/96 [2], ypač į jo 6 straipsnį, 12 straipsnio 3 dalį ir 28 straipsnį,
kadangi Komisijos reglamentas (EB) Nr. 2571/97 [3] su paskutiniais pakeitimais, padarytais Reglamentu (EB) Nr. 124/1999 [4], nustato laikotarpį, per kurį minėto reglamento 1 straipsnyje nurodyti produktai turi būti perdirbti ir pridėti į galutinius produktus; kadangi galiojantis laikotarpis gali skatinti spekuliacinio pobūdžio operacijas, todėl šis laikotarpis turėtų būti sutrumpintas;
kadangi Pieno ir pieno produktų verslo vadybos komitetas nepateikė savo nuomonės per jo pirmininko nustatytą laikotarpį,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2571/97 11 straipsnyje "penkis mėnesius" keičiama į "keturis mėnesius".
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 1999 m. kovo 5 d.